Herilaseviu
Herilaseviu (Pernis apivorus) on haugaslaste sugukonda herilaseviu perekonda kuuluv röövlind. Liik kuulub Eestis III kaitsekategooria alla. Teaduslikult kirjeldas herilaseviud esimesena Linnaeus 1758. Ta valis linnule ladinakeelse nime, tuletades selle kreeka sõnast περνης 'röövlind' ja ladina sõnast apivorus 'mesilasesööja', ehkki mesilased moodustavad herilaseviu toidus palju väiksema osa kui herilased.